See ei ole kerge. Võime küll jõuda selle seisundini mingi teadvuse punkti kaudu, aga kui mõtleme, et nüüd oleme samadhi seisundis, siis ei ole me selles, vaid meie teadvus on 'langenud' tagasi mõttetasandile. Kontemplatsioonis oleme me väljaspool mõtlemist.    Patandžali ütleb nii: 'Kui meel on sel määral ühinenud vaid objektiga, nii et mediteerijat nagu polekski enam, on saavutatud samadhi.' (vaba tõlge I/41 W. B. Gibsoni  teosest "The Key to Yoga").    Lähenedes sellele võimsale saavutusele (tulemusele), tuleb tõdeda, et on väga raske anda mingeid üksikasjalikke juhiseid, sest sõnade kasutamine hoiab meele sunniviisiliselt aktiivsena ja seotuna välise maailmaga.